Berlingske Tidende, 1832-10-23
London, den 16de October. Admiral Sir Pulteney Malcolm er afreist herfra til Portsmouth. Rustningerne i denne Søehavn antage en meget krigersk Charakteer. Den 13de d. M. indløb der befaling fra Admiralitetet om at samle en Eskadre af i det mindste 20 Krigskibe. Eieskibene Donegal, Spartiate, Revenge, Talavera og Wel ton, Fregatterne Vernon og Southampton, hver paa 50 Kanoner, 4 mindre Fregatter: Briton, Castor, Stag og Voge, 7 armerede Slupper og to Damp=Fregatter skulle ufortøvet sættes under Admiralens Commando. Man vidste dog ske, om den Franske Eskadre ligeledes vilde løbe ind til Portsmouth. Linieskibet Donegal havde lidt Skade ved Storme, og maatte udbedres, men skulde den 25de i d. M. igjen afgaae til Spithead. Eskadrens Samling er, som The Courier paastaaer, berammet til den 5te November, dog saaledes, at Omstændighederne mueligt kunne fremskynde en kortere Termin. The Courier haaber, at denne energiske Præliminair=Demonstration, vil være tilstrækkelig til at overtyde Kongen af Holland om, at det er Conferents=Medlemmernes Alvor, at der skal bruges Magt, og det i kraftig Maade, imod ham. Den yttrer det Ønske, at Kongen af Holland, uden at forsage sin Conseqvents, vil give efter for Magten, for at undgaae Fiendtligheder; thi - han maa ikke skuffe sig, - give efter maa han dog snart eller seent. Paa Børsen har den halvofficielle Anmeldelse af alvorlige Foretagender imod Holland endnu kun gjort et hvist ubetydeligt Jndtryk, derimod beskjeftige alle vore Blade sig udforligen med denne saa meget discuterede Sag. The Times udvikler saa godt den kan denne Forholdsregels Nødvendighed og Retfærdighed; The Courier seer deri det eneste Middel til at skaffe Belgien en virkelig Existents og vedligeholde Kong Leopolds Popularitet, som han nu staaer Fare for at miste. Dog ivrer Morning-Post, Torypartiets Hovedorgan imod en saadan Beslutning, som syndig og uretfærdig, og beraaber sig paa den af The Times anførte Yttring af den Britiske Konge, for derved at vise, hvor sørgelig Englands Stilling, er, da det ikke kan trække sig tilbage uden Ydmygelse, og ikke gaae videre frem uden Blusel. Men ikke blot Torybladene, ogsaa et af Pressens meest frisindede Organer, Morning Herald, yttrer sig i de skarpeste Udtryk om en Beslutning, om hvis Realisation den dog synes at tvivle, fordi denne allerede hundrede Gange før er bleven bebudet, især da det ikke lettelig kan forklares, hvorfor man just har valgt den ugunstige Aarstid med Taage og Storme til Søeoperationer. Det vilde aabenbart mener den, være en langt virksommere Forholdsregel, om en Fransk Hær gik over Grændsen, for kort og godt at gjøre Ende paa Sagen; men endnu langt klogere vilde det have været, om England aldeles ikke havde blandet sig i en Sag, af hvilken der hverken kan ventes Ære eller Fordeel, og som man ved idelige Underhandlinger har bragt i et saa besværligt Vilderede, at man, for at vedligeholde Freden, gjør Krigen uundgaaelig. Englands hele Forhold imod Holland finder dette Blad aldeles upolitiske, da en handlende Nation, hvis Vareafsætning desuden meer og meer formindskes, aabenbart handler imod sin egen Jnteresse ved at forgribe sig paa en af sine bedste Kunder, som Hollander, Fra Oporto har man ingen nyere Efterretninger end de forhen omtalte. Kapitainen paa Postskibet Water Witch, som den 13de d. M. løb ind til Plymouth, og som d. 7de dennes havde været paa Høiden af Oporto, fortalte, at der siden den 19de September ikke var skeet noget nyt Angreb paa Staden; Don Miguels Eskadre laae endnu foran Vigo. Privatbreve, vare ikke komne med denne Leilighed, men kun Depescher, hvis Jndhold blev holdt meget hemmeligt, hvorfor man med ængstelig Spænding imødesaae næste Paketbaads Ankomst den 18de d. M. Rustningerne for de Constitutionelle paaskyndes endnu stedse med megen Jver i England. Løverdagen den 13de d. M. af seilede et Dampskib fra Themsen til Oporto med 300 dygtige Recruter, adskillige Officerer, mange Kanoner og andet Krigsforraad. Samme Aften afgik et andet Skib med Cavallerieheste fra Theemsen, og den 15de d. en Skonnert med Krudt og Congrevske Raketter. Oberst Bacon er ankommen fra Oporto, for at kjøbe Heste og Munition. Det store Skib 1 The Duk of Wellington" som Don Pedro har kjøbt, er endnu ikke seilet til sit Bestemmelsested, men skal først løbe ind til Cherbourg. Andre Skibe, som ere bestemte til Oporto, ligge i Guernsey Falmouth og Plymouth.